друго е закупувало близо 40 различни материала за влагане за производството си на глазури, като петте най-важни от тях са представлявали 90 % от всички разходи за суровини за глазури или бои. Поради това Комисията разгледа петте най-важни варианта за глини и глазури/бои. Сходен подход беше използван за производството на калъпи, където един материал за влагане от 12 материали е представлявал над 97 % от общите разходи за суровини за калъпи. Поради това междинните материали за глазури, калъпи и бои не бяха посочени в таблица 1, а само най-важните материали за влагане, използвани за производството на всеки от тях.
 (157)
 За всички суровини единичната цена без нарушения беше определена от среднопретеглената цена на вноса за представителната държава от всички трети държави. Вносът от КНР обаче беше изключен предвид значителните нарушения в държавата, както е установено в раздел 3.2.2.10 по-горе. При необходимост непредставителните обеми с неразумно високи единични цени бяха премахвани от базата данни.
 (158)
 С цел установяване на цена без нарушения на материалите, доставени на входа на завода на производител от представителна държава, обикновено Комисията добавя вносното мито на представителната държава към цената на вноса и оценка на транспортните разходи. В този случай обаче, предвид на това че дъмпинговите маржове, както е разяснено в съображение 174 по-долу, бяха вече достатъчно големи, за да се потвърди наличието на дъмпинг през разследвания период в рамките на прегледа, за резултата от настоящия преглед не е от значение увеличение на дъмпинговия марж вследствие на тази корекция.
 (159)
 Силициевите плоскости бяха счетени за консуматив и представляваха приблизително [1—5 %] (128) от общия размер на разходите на Hunan group през разследвания период в рамките на прегледа. Тези разходи не бяха заместени поотделно от представителна референтна цена. Вместо това процентът на цената на консумативите от цената на суровините на производителя износител беше след това прехвърлен към цената на суровините, установена въз основа на цени без нарушения.
 3.2.4.2. Труд
 (160)
 Турският статистически институт публикува подробна информация за работните заплати в различните икономически сектори в Турция. Комисията използва данните за работните заплати, съобщени за преработващата промишленост за 2016 г. за икономическата дейност С.23 (Производство на изделия от други неметални минерални суровини) (129) съгласно класификацията NACE Rev.2 (130). Средната месечна стойност за 2016 г. беше надлежно коригирана спрямо инфлацията, като се използва публикуваният от Турския статистически институт индекс на цените на производителите на вътрешния пазар (131).
 3.2.4.3. Електрическа енергия
 (161)
 Цената на електрическата енергия за дружествата (промишлени ползватели) в Турция се публикува от Турския статистически институт в редовните му съобщения за медиите. Комисията използва данните за цените на електрическата енергия за промишлеността в съответния интервал на потребление в Kuruș/kWh (132), публикувани на 28 септември 2018 г. (обхващащи разследвания период в рамките на прегледа) (133).
 3.2.4.4. Природен газ
 (162)
 Цената на природния газ за дружествата (промишлени ползватели) в Турция се публикува от Турския статистически институт в редовните му съобщения за медиите. Комисията използва съответната тарифа въз основа на сходно ниво на потребление (134), обхващащо разследвания период в рамките на прегледа (135).
 3.2.4.5. Вода
 (163)
 Цената на водата за промишлени нужди в